armvectores/hy_wikipedia_2023 huggingface dataset:
Վենի Սոլդան-Բրոֆելդթ

Վենդլա (Վենի) Իռեն Սոլդան-Բրոֆելդթ (շվեդերեն՝ Vendla (Venny) Irene Soldan-Brofeldt, նոյեմբերի 2, 1863(1863-11-02)[…], Հելսինկի, Ռուսական կայսրություն - հոկտեմբերի 10, 1945(1945-10-10)[…], Հելսինկի, Ֆինլանդիա), ֆինն նկարչուհի, գրաֆիկական նկարչուհի, նկարազարդող, քանդակագործուհի, դիզայներ և ֆեմինիստ։


== Կենսագրություն ==
Եղել է Ֆինլանդիայի դրամահատարանի առաջին տնօրեն (1861-1885)՝ Օգոստոս Ֆրիդրիխ Սոլդանի դուստրը։ Նրա եղբայրը՝ Օգոստոս Լեոպոլդ Սոլդանը նույնպես նկարիչ է եղել։
1880-1884 թվականներին սովորել է Ֆիննական արվեստի միության (այժմ ՝ Գեղարվեստի ակադեմիա) նկարչության դպրոցում, մասնավոր դասեր է առել նկարչուհի Մարիա Վիկից։ 1883 թվականին Էերո Յարնեֆելտի հետ միասին մեկնել է Սանկտ Պետերբուրգ և մինչև 1885 թվականը սովորել է Սանկտ Պետերբուրգի Շտիգլիցի անվան գեղարվեստաարդյունաբերական ակադեմիայում։
Ավելի ուշ, Փարիզում սովորել է Կոլարոսի ակադեմիայում։ Ուսումնական ճամփորդությունների է մեկնել Իսպանիա և Իտալիա, որտեղ ուսումնասիրել և պատճենել է հին վարպետների գործերը։ Վերադառնալով հայրենիք՝ աշխատել է որպես նկարչության ուսուցիչ։
1891 թվականին ամուսնացել է Ֆուլանդիայի առաջին պրոֆեսիոնալ գրող Յուհանի Ահոյի (1861-1921) հետ, որը 12 անգամ առաջադրվել է գրականության Նոբելյան մրցանակի։ 1894 թվականին լույս է տեսել նրանց համատեղ մանկական գիրքը՝ «ֆիննական պատկերազարդ գիրք երեխաների և երիտասարդների համար»։ Զույգը ունեցել է երկու որդի՝ Հեյկի Ահոն, (ռեժիսոր) և Անտի Ահոն։
Մահացել է 1945 թվականի հոկտեմբերի 10-ին։ Թաղված է Հելսինկիի Հիետանիեմի գերեզմանատանը։
Սուֆրաժիստուհի որը զարմացրել է իր հարևաններին հեծանիվ վարելով, ծխախոտ ծխելով և տաբատ հագնելով։ Եղել է Ֆինլանդիայում կանանց ասոցիացիանների միության հիմնադիրներից մեկը։ 
Մի շարք բնանկարների, ժանրային նկարների, դիմանկարների, փայտի և թղթի քանդակների հեղինակ է, նկարազարդել է մանկական գրքեր, զբաղվել է ոսկերչական իրերի դիզայնով։ 


== Ընտրված նկարներ ==

		
		
		
		
		


== Ծանոթագրություններ ==


== Արտաքին հղումներ ==
Venny Soldan-Brofeldt (1863—1945) Archived 2020-09-24 at the Wayback Machine.(ֆին.)
Վենի Սոլդան-Բրոֆելդթի նկարները
Վենի Սոլդան-Բրոֆելդթի նկարները
Սկոտ շրջան (Մինեսոտա)

Անվան այլ կիրառումների համար տե՛ս՝ Սկոտ շրջան (այլ կիրառումներ)Սկոտ շրջան (անգլ.՝ Scott County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 924 կմ² է, բնակչությունը՝ 89,498 մարդ (2000 թ. տվյալներով)։ Շրջկենտրոնն է Շակոպի բնակավայրը։ Կազմավորվել է 1853 թ.։
Նեմատիկ հեղուկ բյուրեղ

Նեմատիկ հեղուկ բյուրեղներում,(ՆՀԲ) մոլեկուլների ծանրության կենտրոն­նե­րի համար հեռակա կարգը բացակայում է, սակայն գոյություն ունի կողմնորո­շու­մային կար­գավորվածություն։ Այսինքն`մոլեկուլները կողմնորոշված են արտա­քին պայ­ման­ներով որոշվող որևէ գերադասելի ուղղությամբ։ Այդ գերադասելի ուղղու­թյամբ ուղ­­ղված միա­­վոր վեկտորը կոչվում է դիրեկտոր [1]:
Խոլեստերիկ հեղուկ բյուրեղները տեղայնորեն շատ նման են նեմատիկներին։ Ծա­վալային առումով դրանք ունեն պարուրաձև կառուցվածք։
Սմեկտիկ (հունարեն <<օճառ>> բառից) հեղուկ բյուրեղները ավելի կարգավոր­ված են, քան նեմատիկ բյուրեղները։ Նրանք ունեն շերտավոր կառուցվածք։ Յուրաքանչյուր շերտի հաստությունը մեկ մոլեկուլի երկարության կարգի է։ Շերտի ներսում մոլե­կուլ­ներն ունեն կողմնորոշումային, բայց ոչ տրանսլյացիոն կարգավորվա­ծություն։ Մոլե­կուլ­ները չեն կարող անցնել շերտից շերտ։ Շերտերը կարող են իրար նկատմամբ ազատ սահել։
Գոյություն ունեն ՆՀԲ­-ի­ կողմնորոշման հետևյալ տեսակները՝ պլանար, հո­մե­ո­տրոպ, հիբրիդ և թվիստ [2]:
Պլանար կողմորոշումով նեմատիկ հեղուկ բյուրեղական բջջում դիրեկտորը զու­գահեռ է պատերին։ Այն օպտիկապես միառանցք բյուրեղ է, որի օպտիկական ա­ռանցքը զուգահեռ է պատերին։
Հոմեոտրոպ կողմնորոշումով նեմատիկ հեղուկ բյուրեղական բջջում դիրեկտորը (հետևաբար նաև օպտիկական առանցքը) ուղղահայաց է պատերին։
Հիբրիդ կողմնորոշումով նեմատիկ հեղուկ բյուրեղական բջջում պատերից մեկին առկա է պլանար, իսկ մյուսին՝ հոմեոտրոպ կողմնորոշում։
Թվիստ կողմնորոշման դեպքում յուրաքանչյուր պատին և պատերին զու­գա­հեռ ցանկացած հարթության մեջ կողմնորոշումը պլանար է։ Պարզապես դի­րեկ­տորի ուղղությունը հարթությունից հարթություն պտտվում է և ստացվում է պատերին ուղղա­հայաց ուղ­ղու­թյամբ  պարուրաձև կառուցվածք։

Ռ. Ս. Հակոբյան, Ռ. Ս. Չիլինգարյան Հեղուկ բյուրեղների ֆիզիկա 2006
Сонин А.С. Введение в физику жидких кристаллов. Москва: Наука, 1983(չաշխատող հղում)
Maraaya

Maraaya սլովենական դուետ է, որը ներկայացրել է Սլովենիան Եվրատեսիլ 2015 երգի մրցույթում "Here for You" (Այստեղ՝ քեզ համար) երգով։ Խմբի անունը ձևավորվել է համադրելով 2 անդամների անունները։


== Կարիերա ==
Խմբի վոկալիստ Մարյետկա Վովկը և պրոդյուսեր Ալեշ Վովկը այս խումբը ձևավորել են 2014-ին, երբ ձայնագրեցին իրենց առաջին "Lovin' Me" (Ինձ սիրելով) սինգլը։ Երգը ունեցավ բավականին մեծ հաջողություն ոչ միայն Սլովենիայում, այլ նաև Բելգիայում, Իտալիայում և Գերմանիայում։ Այս երգը հայտնվեց լեհական Bravo Hits Zima 2015-ում։
Երգահան Ռաայը հեղինակել էր նաև Եվրատեսիլ 2014 երգի մրցույթում Սլովենիայի "Round and Round" երգը։ Նրանք երկուսը մասնակցել են նաև Մանկական Եվրատեսիլ 2014 երգի մրցույթում Սլովենիայի ներկայացրած երգի ձևավորմանը։ Առհասարակ Ռաայը բազմաթիվ սլովենական հիթերի հեղինակ է։
2015-ին նրանք մասնակցեցին Եվրատեսիլ 2015 երգի մրցույթի սլովենական նախընտրական փուլին։ Հաղթելով այն՝ իրավունք ստացան ներկայացնել երկիրը մրցույթում։ Նրանք հաղթահարեցին կիսաեզրափակիչը և եզրափակչում, ելույթ ունենալով առաջինը, զբաղեցրեցին 14-րդ հորիզոնականը։


== Ծանոթագրություններ ==
Հռոմեական արկածներ (ֆիլմ)

Հռոմեական արկածներ (անգլ.՝ To Rome with Love, բառացի՝ «Սիրով Հռոմում»)՝ ռեժիսոր Վուդի Ալլենի ռոմանտիկ կատակերգությունը։ Ֆիլմի պրեմիերան կայացել է 2012 թվականի ապրիլի 20-ին, Իտալիայում։


== Սյուժե ==
Ֆիլմի գործողությունները տեղի են ունենում Հռոմում և բաղկացած են չորս սյուժետային գծերի միահյուսվածքից։
Պատմություն ամերիկացի հայտնի ճարտարապետ Ջոնի մասին, ով մտաբերում է այստեղ անցկացրած պատանեկությունը։ Զբոսանքի ժամանակ նա ծանոթանում է Ջեքի հետ, ով սկսնակ ճարտարապետ է և ապրում է իր հին տանը։ Պատմության ընթացքում պարզ է դառնում, որ Ջեքը Ջոնն է երիտասարդ ժամանակ։ Ջեքը սիրահարվում է իր սիրած աղջկա լավագույն ընկերուհուն և Ջոն նրա համար դառնում է ինքնատիպ ներքին ձայն, որը հուշում է նրան ինչպես պահել իրեն Մոնիկայի հետ այս կամ այն իրավիճակում։
Պատմություն գրասենյակային աշխատողի մասին, ով հանկարծակի հայտնի է դառնում և որոշ ժամանակ անց հյուծվում է հայտնիությունից, նույնպես հանկարծակի վերափոխվում է նրան, ով եղել էր նախկինում։
Պորդենոնե կոմունայից նորապսակ զույգի սիրային արկածների պատմություն։
Պատմություն այն մասին, թե ինչպես ամերիկացի թոշակառու օպերային ռեժիսորը կազմակերպում է թաղման բյուրոյի աշխատողի բեմական կարիերան։


== Քննադատություն ==
Ֆիլմը տարբեր արձագանքներ ունեցավ Rotten Tomatoes կայքում, որտեղ դրական արձագանքների կազմում էր 44 %։ Իսկ IMDb-ում ֆիլմը ստացավ 6.3 գնահատական, այն ժամանակ, երբ քննադատ Ռոջեր Էբերթը և Պիտեր Թրեվերսը ֆիլմը գնահատեցին 4 աստղից 3-ով։


== Ծանոթագրություններ ==


== Արտաքին հղումներ ==
Ֆիլմի պաշտոնական կայք
«Հռոմեական արկածներ» ֆիլմի էջը ARMFilm կայքում
«Հռոմեական արկածներ» Archived 2012-06-29 at the Wayback Machine. «Централ Партнершип» կինոընկերության կայքում
Վաստա

Վաստա (էստ․՝ Vasta), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 36 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սուրբ Թադևոս եկեղեցի (Դդմաշեն)

Անվան այլ կիրառումների համար տե՛ս՝ Սուրբ Թադևոս (այլ կիրառումներ)Դդմաշենի Սուրբ Թադևոս եկեղեցի, կիսավեր հայկական եկեղեցի Հայաստանի Գեղարքունիքի մարզի Դդմաշեն գյուղում։ Կոչվել է Սուրբ Թադեոս Առաքյալի անունով։ Եկեղեցին իր ճարտարապետությամբ, ոմանց կարծիքով, համարվում է չորրորդ ամենակարևոր օրինակը Թալինի տաճարից, Պտղնավանքից և Արուճավանքից հետո։ 1907 թվականի երկրաշարժից առաջացած կառուցվածքային վնասից հետո 1907 թվականին թմբուկը փոխարինվել է տասնվեցնիստանիով, որը ճարտարապետական ոճով տարբերվում էր բնօրինակից։ Բացի վերը նշված փոփոխությունից, եկեղեցում այլ մեծ փոփոխություններ չեն եղել։ Եկեղեցուց հարավ գտնվում է ընդարձակ գերեզմանատուն, որը հիմնականում բաղկացած է անշուք գերեզմանաքարերից։


== Ճարտարապետություն ==
Ս. Թադևոս եկեղեցին ունի խաչաձև ուղղանկյուն հատակագիծ։ Մեկ կոնաձև գմբեթը հենվում է տասնվեցանիստ թմբուկին, որի վերևում ութ պատուհան է, որոնց միջով լույսը թափանցում է կառուցվածքի ներսը։ Թմբուկը երիզող պատուհանների միջև ճակատներում կան խորշեր։ Աբսիդում առկա է փոքր պատուհան, իսկ տասը ավելի մեծ պատուհանները լուսավորում են նավը։ Պատուհաններ կան նաև աբսիդին կից բոլոր աղոթասենյակներում։ Եկեղեցու արտաքին և ներքին տեսքը գրեթե զուրկ է որևէ զարդարանքից։ Պատուհանների վերևի զոլակները նույնպես զարդարված չեն։ Եկեղեցու ներսում տեղադրված է փայտյա գեղազարդ խորան։


== Պատկերասրահ ==

		
		
		
		
		


== Ծանոթագրություններ ==

DDMASHEN (Gegharkunik) - Union of Communities of Armenia


== Արտաքին հղումներ ==
Ddmashen Church, Armeniapedia.org
Քենտիր

Քենտիր, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Արմինիըն Դայջեսթ

«Արմինիըն Դայջեսթ» ("Armenian Digest", «Հայկական բանբեր»), հայագիտական ամսագիր։
Լույս Է տեսել 1970-1974 թվականներին Նյու Յորքում, անգլերեն։ Հրատարակիչ-տնօրեն Հ. Թանգյան (Նագարենց), խմբագիր Ջ. Օ՚Բրայն։
Ծանոթացրել Է հայ գրականությանը, արվեստին ու պատմությանը, լուսաբանել սփյուռքի և Հայաստանի հասարակական կյանքը։
Տպագրել Է հայագիտության, հայ ժողովրդի պատմության ու մշակութային արժեքների վերաբերյալ օտարազգի հեղինակների հոդվածներ, հայ գրողների երկերից թարգմանություններ։


== Ծանոթագրություններ ==
672

672 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 672 թվականն է, 
VII դարի 72-րդ տարին։


== Դեպքեր ==


== Ծնունդներ ==


== Մահեր ==
Գլիցերիդներ

Գլիցերիդներ, գլիցերինի․ և օրգանական կամ անօրգանական թթուների էսթերներ։ Գլիցերիդների մոլեկուլները կարող են պարունակել մեկ, երկու կամ երեք թթվային մնացորդ (RCOO) և համապատասխանաբար կոչվում են միագլիցերիդ (I), երկգլիցերիդ (H)․ եռգլիցերիդ (III)․գիցերիդները լինում են հեղուկ և պինդ (ձեթեր կամ ճարպեր)։ Բնության մեջ տարածված են կարբոնաթթուների գլիցերիդները, որոնք ճարպերի հիմնական բաղադրամասն են։ Անօրգանական թթուների գլիցերիդներից գործնական նշանակություն ունի ազոտական թթվի եռգլիցերիդը՝ նիտրոգլիցերիդները։ Գոյություն ունեն կարբոնաթթուների և ֆոսֆորական թթվի խառը գլիցերիդներ, ֆոսֆատիդներ։ Միագլցերիդները և երկգլիցերիդները արհեստականորեն ստացվում են գլիցերինի համապատասխան քլորհիդրինների վրա կարբոնաթթուների ալկալիական մետաղների աղերով ազդելիս, եռգլիցերիդները՝ ավելցուկ թթվով գլիցերինի անմիջական Էսթերացմամբ։ Գլիցերիդների հիդրոլիզից արդյունաբերության մեջ ստանում են օճառ և գլիցերին։
Բույսերի և կենդանական ճարպերը հիմնականում պարունակում են տրիգլիցերիդներ, բայց բնական ֆերմենտների (լիպազների) գործողության արդյունքում դրանք հիդրոլիզացվում են մոնո և դիգլիցերիդներին և ազատ ճարպաթթուներին։
Կամենսկոե (գյուղ, Ելեցկի շրջան)

Անվան այլ կիրառումների համար տե՛ս՝ ԿամենսկոեԿամենսկոե (ռուս.՝ Каменское), գյուղ Ռուսաստանի Լիպեցկի մարզի Ելեցկի շրջանի կազմում։
Բնակչությունը 2008 թվականին գրանցված տվյալներով կազմում էր 1312 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռյաշա (Արճեշի գավառ)

Ռյաշա, գյուղակ Արևմտյան Հայաստանում, Վանի վիլայեթի Արճեշի գավառակում։


== Բնակչություն ==
XX դարի սկզբին ուներ 6 տուն հայ և քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Գաիրո

Գաիրո (իտալերեն՝ Gairo), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 1678 մարդ (2008 թվականի տվյալներով), բնակչության խտությունը 21 կմ²։ Զբաղեցնում է 78 կմ² տարածք։ Փոստային ինդեքս՝ 8040։ Հեռախոսային կոդ՝ 0782։
Բնակչության հովանավոր սուրբ համարվում է կայսրուհի Հեղինեն։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 0782 760000
Էլեկտրոնային փոստ՝ info.comunegairo@tiscali.it
Պաշտոնական կայք՝ http://www.comune.gairo.nu.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նաութլի

Նաութլի, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Լաբինսկ

Լաբինսկ (ռուս.՝ Лабинск), քաղաք Ռուսաստանի Դաշնության Կրասնոդարի երկրամասում, հանդիսանում է Լաբինսկի շրջանի վարչական կենտրոնը։


== Աշխարհագրություն ==
Քաղաքը գտնվում է Կուբանի վտակ Լաբա գետի ափին, Կովկասյան լեռնաշղթայի նախալեռներում, Կրասնոդար քաղաքից 180 կմ հեռավորության վրա։


== Բնակչություն ==
Ազգային կազմը2010 թվականի համառուսաստանյան մարդահամարի տվյալների համաձայն՝


== Ծանոթագրություններ ==


== Արտաքին հղումներ ==
Լաբինսկի շրջանի վարչության կայք
Лабинск. RU —  Լաբինսկ քաղաքի առաջին կայքը
Դեսպանների դավադրությունը

«Դեսպանների դավադրությունը» (լատիշ․՝ Sūtņu sazvērestība), խորհրդային պատմաարկածային ֆիլմ, որը նկարահանել է ռեժիսոր Նիկոլայ Ռյազանցևը Ռիգայի կինոստուդիայում 1965 թվականին։ Պրոմիերան կայացել է 1966 թվականի մարտի 28։


== Սյուժե ==
Ֆիլմը պատմում է խորհրդային պատմության էջերից մեկի՝ Մեծ Բրիտանիայի, Ֆրանսիայի և ԱՄՆ-ի դիվանագիտական ծառայությունների ղեկավարների՝ խորհրդային իշխանության դեմ դավադրության մասին։
1918 թվականի ամառ։ Ռուսաստանի դաշնակից տերությունների դեսպանները Գերմանիայի դեմ պատերազմում ինտրիգ են ստեղծում Խորհրդային Միության կառավարության դեմ։ Հոգևորական Տիլտինի՝ նախկին գնդային հոգևորականի միջոցով լատիշ հրաձիգների հրամանատարներից մեկի վրա է դուրս գալիս բրիտանական հետախուզության ներկայացուցիչ Ռեյլին։ Նա խաղում է լատիշների հայրենասիրական զգացմունքների վրա, որոնց հայրենիքը հայտնվել է գերմանական օկուպացիայի տակ Բրեստ-Լիտովսկի պայմանագրից հետո։
Դավադրության գլխավոր նպատակը կոչվում է Անտանտի կողմից բոլշևիկներին պատերազմը շարունակել ստիպելու ցանկությունը։ Բերզինն առանց մտածելու գնում է ՊՄԳ և հավաքագրելու փորձերի մասին  պատմում Ձերժինսկուն ու Պետերսին։ Չեկիստները սկսում են դավադիրների բացահայտման օպերացիան և փորձում են պարզել նրանց իրական ծրագրերը։
Սպառնալով դուրս գալ գործից՝ Բերզինը Ռեյլիից տեղեկանում է, որ հրաձիգները պետք է ձերբակալեն խորհրդային բոլոր գլխավոր ղեկավարներին և իշխանությունը փոխանցեն դաշնակիցների դրածոների ձեռքը։ Հավատարմության և նշանակված նպատակի անվերապահ կատարման համար սահմանվել է մեծ վարձատրություն, որի մի մասը վճարվել է անմիջապես։
Ֆելիքս Ձերժինսկու մոտ կայացած խորհրդակցության ժամանակ որոշվել է ապստամբության օրը վերցնել բոլոր ֆիգուրանտներին։ Ուրիցկու սպանությունը կանխիչ ձերբակալություններ Է հրահրում, և կազմակերպիչներից մի քանիսին հաջողվում է թաքնվել։ Լոկարտը տեղափոխվում է ՊՄԳ, սակայն ունենալով դիվանագիտական անձեռնմխելիություն, ազատ է արձակվում հարցաքննությունից հետո և արտաքսվում Խորհրդային Ռուսաստանից։


== Դերերում ==
Իգոր Կլաս – Ֆելիքս Էդմունդովիչ Ձերժինսկի
Ալեքսանդր Կուտեպով – Յակով Միխայլովիչ Սվերդլով
Էդուարդ Պավուլս – Յակով Պետերս
Ուլդիս Դումպիս – Էդուարդ Բերզին, լատիշ հրաձիգների հրամանատար
Օլեգ Բասիլաշվիլի – Լոկկարտ, բրիտանական առաքելության ղեկավար
Վադիմ Մեդվեդև – Ռեյլի
Վալդեմար Զանդբերգ – հոգևորական Տիլտին
Մարգարիտա Գլադունկո – Ելենա Նիկոլաևնա, Ռեյլիի ուղարկած մարդը
Արնիս Լիցիտիս – Լիդակա, զգոն զինվոր
Անատոլի Ստոլկով – Զոլոտարյով
Լարիսա Դանիլինա – երգչուհի ռեստորանում
Յուրի Դեդովիչ – Դելաֆար
Վլադիմիր Վասիլև – հորեղբայր Վասյա 
Պյոտր Սավին – չեկիստ Քսենոֆոնտով
Ստանիսլավ Միխին – չեկիստ Կոստյա
Վլադիմիր Սոշալսկի – Կալամատիանո
Վոլդեմար Լոբինս – էպիզոդ
Օլեգ Բելով – դրվագ
Վալենտինա Պուգաչովա – էպիզոդ
Սերգեյ Գուրզո – ռեստորանի այցելու
Ուլդիս Լիելդիջս – էպիզոդ
Գեորգի Ստինի – ավազակ


== Նկարահանող խումբ ==
Ռեժիսոր՝ Նիկոլայ Ռոզանցև
Սցենարիստներ՝ Միխայիլ Մակլյարսկի, Գունարս Կուրպնիեկս, Նիկոլայ Ռոզանցև
Օպերատորներ՝ Մարտինշ Կլեյնս, Ալբերտ Օսիպով
Նկարիչ՝ Լայմդոնիս Գրասմանիս
Կոմպոզիտոր՝ Մարգեր Զարինշ


== Ծանոթագրություններ ==
Վաղարշակ Առուստամյան

Վաղարշակ Շափաղաթի Առուստամյան (1914, Տեղ, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն), հայ մանկավարժ,  Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Վաղարշակ Առուստամյանը ծնվել է 1914 թվականին, Գորիսի շրջանի Տեղ գյուղում։ 1931 թվականին ավարտել է մանկավարժական ուսումնարանը, 9 տարի պատմություն է դասավանդել Հալիձոր, Խնձորեսկ, Խնածախ գյուղերի դպրոցներում։ 1939 թվականին ավարտել է Երևանի մանկավարժական ինստիտուտի պատմության ֆակուլտետը։ 1939 թվականին զորակոչվել է Կարմիր բանակ, ծառայել է 417-րդ գնդում Թեոդոսիա քաղաքում։ 1940 թվականին ընտրվում է գնդի կուսբյուրոյի քարտուղար։ 1941 թվականի հունիս-հուլիս ամիսներին մասնակցել է Կերչ-Թեոդոսիա ծովափնյա տարածքների, ապա Օդեսայի պաշտպանությանը։ Վիրավորվել է Կերչի համար մղված մարտերից մեկում։ Ավարտել է Օդեսայի ռազմաքաղաքական կարճատև դասընթացը, նշանակվել 219-րդ դիվիզիայի 710-րդ գնդում վաշտի, հետագայում գումարտակի հրամանատար։ Ավագ լեյտենանտ Վաղարշակ Առուստամյանը մասնակցել է Ստալինգրադում գերմանական զորքերի ջախջախմանը, նրա գումարտակի մասին գրվել է դիվիզիայի մարտական թերթում։ Վորոնեժի մարզի ռազմական գրոհներից մեկում ծանր վիրավորվել է։ Զորացրվել է որպես հաշմանդամ։
Պատերազմից հետո Առուստամյանն աշխատել է դպրոցի տնօրեն և շրջխորհրդի կուլտուրայի բաժնի վարիչ։
Պարգևատրվել է Կարմիր աստղի շքանշանով, «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար»,  Խիզախության համար և մի քանի մարտական ու հոբելյանական մեդալներով։


== Պարգևներ ==
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ
«Կարմիր աստղի» շքանշան
«Խիզախության համար» շքանշան


== Ծանոթագրություններ ==
Ռակիա

Ռակիա, Ռակիջա, Ռաչիու կամ Ռակի (  ), Բալկաններում տարածված տարատեսակ մրգային խմիչքների (կամ մրգային կոնյակ ) հավաքական անվանումնն է։ Ռակիայիում ալկոհոլը սովորաբար կազմում է 40%, սակայն տնային պայմաններում պատրաստված ռակիան կարող է ավելի ուժեղ լինել (սովորաբար 50%)։ 


== Ստուգաբանություն ==
Մրգային խմիչքները Բալկանյան տարբեր լեզուներում հանդիպում են նմանատիպ անուններով. սերբ․ rakija ; ալբ․՝ rakia ; բուլղար․՝ ракия ; մակեդոներեն՝ ракија ; թուրքերեն՝ rakı (/rɑːˈkiː/, /rɑːˈkuː/, /rɑːˈkɜːr/). Նմանատիպ խմիչքներ կան նաև այլ երկներում, Սլովենիայում ՝ sadjevec ; Ռումինիայում ՝ țuică (կամ pălincă ) ; իսկ Սլովակիայում ևՉեխիայում ՝ pálenka:


== Ընդհանուր ակնարկ ==
Ռակիան արտադրվում է ֆերմենտացված և թորած մրգերից, սովորաբար սալորից և խաղողից, ինչպես նաև ծիրանից, տանձից, կեռասից կամ ազնվամորիից։  Ավելի քիչ օգտագործվող մրգերն են դեղձը, խնձորը, թուզը, մոշը և սերկևիլը։ Տարածված համերն են՝ šljivovica և țuică, արտադրված սալորից, kajsija, արտադրված ծիրանից, կամ grozdova / lozova -ն որոնք տարածված են Բուլղարիայում, raki rrushi տարածված են Ալբանիայում և Կոսովոյում, իսկ lozovača / komovica Խորվաթիայում, Հյուսիսային Մակեդոնիայում, Չեռնագորիայում։ Սերբիայում և Բոսնիայում բոլոր տեսակները արտադրվում են խաղողից։  Սրանք նման են, «Զիվանիա» -ին որն տարածված է Կիպրոսում։
Նմանատիպ խմիչքներ արտադրվում են մի շարք եվրոպական երկրներում ՝ Ռումինիայում, Մոլդովայում, Լեհաստանում, Ուկրաինայում, Չեխիայում, Հունգարիայում, Սլովակիայում, Բուլղարիայում :Եվրոպաից դուրս այս տիպի խմիչքները տարածված են նաև ՝ Կովկասում։ Ալբանիայում ռակիան ամենից հաճախ պատրաստում են խաղողից՝ մեղմ կլիմայական շրջաններում, կամ սալորից (և երբեմն՝ թթից, thanë (կարնելիական բալից) կամ ընկույզից, ավելի ցուրտ կլիմայական շրջաններում։
Արտավազդի կործանումը (կտավ)

«Արտավազդի կործանումը», ՀԽՍՀ ժողովրդական նկարիչ Էդուարդ Իսաբեկյանի 1980 թվականին ստեղծած կտավը։


== Նկարագրություն ==
«Արտավազդի կործանումը» կտավը Իսաբեկյանի դրամատիկ պլաստիկայի առավել հախուռն արտահայտում է։ Նկարիչը պատկերել է երկնակամարի ու լեռնապարի ժայռակերտ ուրվագծերի ջինջ կապույտի տարածականության մեջ գահավիժող հեծյալին «հոտնկայս», թամբին նստած։ Արտավազդի զգեստի ու ձիու ճերմակին նկարիչը հակադրել է թիկնոցի ու թամբի կարմիրը։ Արտավազդի հակված գլուխը, ձեռքերը զուգորդվում են խաչելության գաղափարի հետ, որին նպաստում է պարանոցի, գլխի դիրքը։ Արտավազդի արքայական հրակարմիր թիկնոցը նրա գլխավերևում ծածանվում է որպես ռազմի դրոշ։ Կտավի բոլոր տարրերը՝ ձին, թամբը, պատանին, աղեղը, վահանը, թիկնոցը, շղթայաձև միասնական են, կապակցված ու միաձույլ և ընկալվում են որպես ամբողջական նշան։ Իսաբեկյանի «Արտավազդի կործանումը» կտավում գունային արտահայտչականությունն հասնում է իր կատարելությանը, որտեղ լույսի, ռեֆլեքսների հարուստ խաղն անսովոր հնչեղության է հասցնում լուսավառ ճերմակը։


== Ծանոթագրություններ ==


== Արտաքին հղումներ ==
Էդուարդ Իսաբեկյանի պաշտոնական կայքը
Ագարա (առվակ)

Անվան այլ կիրառումների համար տե՛ս՝ Ագարա (այլ կիրառումներ)Ագարա, առվակ Ճորոխ գետի ավազանում, Աջարա գետի աջակողմյան վտակը։


== Ծանոթագրություններ ==
Մոնիստրոլ դե Կալդերս

Մոնիստրոլ դե Կալդերս (իսպ.՝ Monistrol de Calders), մունիցիպալիտետ Իսպանիայում, գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բաժես շրջանում։ Տարածքը կազմում է 21,96 կմ²։ Բնակչությունը՝ 690 մարդ (2010 թվականի տվյալներով)։


== Ժողովրդագրություն ==


== Արտաքին հղումներ ==
Պաշտոնական էջ Archived 2008-03-23 at the Wayback Machine.
Información de la Generalitat de Catalunya(չաշխատող հղում)
Guía de Monistrol de Calders
Մոնիկա Սոցկո

Մոնիկա Սոցկո (լեհ.՝ Monika Soćko, մարտի 24, 1978(1978-03-24), Վարշավա, Լեհաստանի Ժողովրդական Հանրապետություն), լեհ շախմատիստ, գրոսմայստեր։ 2008 թվականին ստացել է գրոսմայստերի կոչում՝ դառնալով առաջին լեհ շախմատիստուհին, ով ստացել է այդ կոչումը։ Բարտոշ Սոցկոյի կինն է։ 2010 թվականին կայացած Եվրոպայի առաջնության ժամանակ Մոնիկան դարձել է բրոնզե մեդալակիր։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Մոնիկա Սոցկոյի անձնական քարտը ՖԻԴԵ-ի կայքում
Մոնիկա Սոցկոյի անձնական քարտը 365chess.com կայքում
Իտեյա (Ֆոկիդա)

Իտեյա (հուն․՝ Ιτέα), փոքր քաղաք Հունաստանում։ Գտնվում է ծովի մակարդակից 2 մ բարձրության վրա՝ Կորնթոսյան ծովածոցի հյուսիսային ափին, Իտեյա (Կրիսոս) ծովածոցի ափին, Դելփիքից 8 կմ հարավ-արևմուտք, Ամֆիսայից 11 կմ հարավ-արևելք, Նաֆպակտոսից 52 կմ արևելք և Աթենքից 125 կմ հյուսիս-արևմուտք։ Մտնում է Կենտրոնական Հունաստանի պերիֆերիայի կազմի մեջ գտնվող Ֆոկիդա ծայրամասային միավորի Դելփիք համայնքի մեջ։ Ըստ 2011 թվականի մարդահամարի տվյալների՝ բնակչությունը կազմում է 4362 մարդ։

Քաղաքի հյուսիսային ծայրամասով անցնում է ազգային ճանապարհ 48-ը՝ եվրոպական E65 ճանապարհի մի մասը, որը Իտեյային կապում է Նաֆպակտոսի, Դելփիքի և Լևադիայի հետ, իսկ ազգային ճանապարհ 27-ը՝ եվրոպական E65 ճանապարհի մի մասը, հյուսիսում  Իտեյային կապում է Ամֆիսայի և Լամիայի հետ։


== Իտեյայի համայնք ==
Իտեյայի համայնքային միության մեջ են մտնում Այոս-Ատանասիոս և Այոս-Կոնստանտինոս կղզիները։ Ըստ 2011 թվականի մարդահամարի տվյալների՝ բնակչությունը կազմում է 4362 մարդ։ Մակերեսը 6305 կմ² է։


== Բնակչություն ==


== Ծանոթագրություններ ==
857

857 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 857 թվականն է, 
IX դարի 57-րդ տարին։


== Դեպքեր ==


== Ծնունդներ ==


== Մահեր ==
Մե սյուր Օրն

Մե սյուր Օրն (ֆր.՝ May-sur-Orne), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1876 մարդ, բնակչության խտությունը` 537.54 մարդ/կմ²։ Բնակավայրը զբաղեցնում է 3.49 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 10 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1222 աշխատունակ (15-64 տարեկան)  բնակիչ, որոնցից ակտիվ էին 914-ը, իսկ ոչ ակտիվները` 308։ Ակտիվության ցուցանիշը կազմում է 74,8 %։ 914 աշխատունակ մարդկանցից աշխատել է 810 անձ (418 տղամարդ և 392 կին)։ Գործազուրկ են եղել 104 անձ (52 տղամարդ և 52 կին)։ 308 անաշխատունակներից 114-ը եղել են աշակերտներ կամ ուսանողներ, 127-ը` թոշակառուներ, իսկ 67-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Jaguar R4

Բոլիդ Jaguar R4 (անգլ.՝ Jaguar R4), ի նախագծած մրցարշավային ավտոմեքենան է։ Ստեղծված է Ֆորմուլա 1 դասի աշխարհի չեմպիոնատների մրցավազքերին մասնակցելու համար։ Նախագծվել և ստեղծվել է 2003 թվականի մրցարշավին մասնակցելու համար։


== Ծանոթագրություններ ==
Մոզախան

Մոզախան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օրդույան

Օրդույան, հայկական ազգանուն։


== Ազգանունը կրողներ ==
Սեմյոն Լյուդվիգի Օրդույան (1951), բժիշկ, վիրաբույժ։
Սիմոն Հովհաննեսի Օրդույան (19-20-րդ դարեր), մանկավարժ։


== Ծանոթագրություններ ==
Բիլինա (Մոլոմայի վտակ)

Անվան այլ կիրառումների համար տե՛ս՝ Բիլինա (այլ կիրառումներ)Բիլինա (ռուս.՝ Былина), գետ Ռուսաստանում, հոսում է Վոլոգդայի մարզում շրջաներո Սյամժենսկի և Տոտեմսկի շրջաներում։ Գետաբերանը տեղակայված է Մոլոմ գետի ձախ ափում՝ 377 կմ հեռավորության վրա։ Գետի երկարությունը 40 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300312111100035010
Հիդրոլոգիական ուսումնասիրությունների կոդը - 111103501
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սկոհարի շրջան (Նյու Յորք)

Սկոհարի շրջան (անգլ.՝ Schoharie County), ԱՄՆ Նյու Յորք նահանգի 62 վարչական միավորներից մեկը։ Ընդհանուր տարածությունը 1.621 կմ² է, բնակչությունը՝ 32.749 մարդ (2010 թ. տվյալներով)։ Շրջկենտրոնն է Սկոհարի բնակավայրը։ Կազմավորվել է 1795 թ.։
Ծառուտ

Ծառուտ, անտառային ծառերի ու թփուտների համակեցություն, որն իր գնահատման տարրերով (կազմ, ձև, հասակ և այլն) կենսաբանորեն միատարր է և տարբերվում է շրջակա համակեցություններից։ Միատարր ծառուտը կազմված է 1 ծառատեսակից և կոչվում է դրա անունով, իսկ խառը ծառուտը՝ 2 և ավելի ծառատեսակներից և կոչվում է գլխավոր կամ գերիշխող տեսակի անունով։


== Ծառուտների տեսակներ ==
Ծառերի աճի և զարգացման առանձնահատկություններից ելնելով՝ առանձնացվում են ծառուտների հասակային 6 փուլ՝ մատղաշ, ձողանային, միջին տարիքի, հասունացող, հասուն և գերհասուն։ Առաջին 3 փուլերի բացարձակ տարիքը պայմանավորված է տվյալ տեսակի երկարակեցությամբ։ Ծառուտները լինում են պարզ, երբ ծառերի պսակը առաջացնում է 1 շարահարկի սաղարթ, և բարդ, երբ ծառերն առաջացնում են 2 և ավելի շարահարկերի սաղարթ։ Բարդ ծևերն ունեն բարձր արդյունավետություն ու բնապահպանական հատկություններ։
Ծառուտները լինում են բնական և արհեստական։ Բնական ծառուտները բազմանում են սերմնային և վեգետատիվ (կոճղաշիվային, արմատաընձյուղային) եղանակներով, արհեստական ծառուտները՝ ցանքի միջոցով՝ սերմնաբուսակների, տնկիների ու կտրոնների տնկման եղանակով։ Սերմնային ծագում ունեցող ծառուտներն օժտված են բարձր արդյունավետությամբ և երկարակեցությամբ։ Ծառուտների արդյունավետությունը պայմանավորված է ծառատեսակով, աճման միջավայրով և ծառերի խտությամբ։ Ծառուտի խտությունը որոշում են 1 հա-ում եղած ծառերի քանակով և բների հաստությամբ։ Ծառուտի խտության որոշումն ունի կարևոր նշանակություն անտառների հիմնադրման, խնամքի և հատումների համար։


== Հայաստանի ծառուտներ ==
Հայաստանում տարածված են կաղնուտ, բոխուտ, կեչուտ, կաղնեբոխուտային և այլ ծառուտներ։
Իոտապա (Մար Արտավազդի դուստր)

Իոտապա (հին հունարեն՝ Ιοτάπα, մ. թ. ա. 43, Ատրպատական), Մեդիա-Ատրպատականի թագավոր Մար Արտավազդի դուստրը, մեդացիների արքայադուստր։ Ամուսնությունից հետո դառնում է Կոմմագենեի թագուհի։


== Կենսագրություն ==

Իոտոպան ուներ մեդական (մարական), հայկական և հունական ծագումնաբանություն։ Ծնվել է մ․թ․ա․ 43 թվականին Ատրպատականի թագավորական ընտանիքում։ Նրա հայրը մարերի թագավոր Արտավազդ Ա Մեդացին (Մար Արտավազդ), իսկ մայրը՝ Կոմմագենեի արքայադուստր Աթենայիսը։ Մ․թ․ա․ 33 թվականին Իոտապան ամուսնանում է իր հեռավոր ազգականի՝ Պտղոմեոսյան Եգիպտոսի թագուհի Կլեոպատրա Ֆիլոպատորի և Հռոմեական հանրապետության եռապետ Մարկոս Անտոնիոսի միջնեկ որդու՝ Ալեքսանդրոս Հելիոսի հետ։ Դեռևս մ․թ․ա․ 35 թվականին Մար Արտավազդը հանդես էր եկել Պարթևստանի դեմ դաշինք կազմելու նախաձեռնությամբ և ակնկալում էր հռոմեական լեգեոնների զորակցությունը։ Հռոմին ևս շահեկան էր Ատրպատականի հետ դաշինքի կնքումը։ Երկու երկրների միջև բարեկամական հարաբերությունները երաշխավորելու համար Արտավազդ Ա Մեդացին իր դստերը՝ Իոտոպային, տալիս է կնության Կլեոպատրայի և Անտոնիոսի որդուն՝ Ալեքսանդրոս Հելիոսին։
Մ․թ․ա․ 33 թվականին Անտոնիոսը Արաքս գետի ափին հանդիպում է իր դաշնակից Արտավազդ Մեդացուն։ Հանդիպման ընթացքում կողմերի միջև պայմանավորվածություն է ձեռք բերվում համաձայն որի, հռոմեական լեգեոնները պետք է զորակցեին Արտավազդ Ա-ին՝ պարթևական արշավանքի ընթացքում, իսկ մարերը՝ Գայոս Օկտավիանոսի փոխարեն ճանաչեին Մարկոս Անտոնիոսի միանձնյա կառավարման իրավունքները Հռոմեական հանրապետությունում։ Արդյունքում՝ Ատրպատականին հաջողվում է հաջող պայքար մղել Պարթևստանի դեմ և որոշակի տարածքներ ձեռք բերել Մեծ Հայքի թագավորությունից։ Ակցիումի ճակատամարտի նախօրեին Անտոնիոսը ետ է կանչում Ատրպատականում կենտրոնացած հռոմեական լեգեոններին։ Արդյունքում՝ մ․թ․ա․ 30 թվականին պարթևների արքա Հրահատ Դ-ի զորակցությամբ Մար Արտավազդի տիրակալություն են ներխուժում Արտաշես Բ-ի գլխավորած Մեծ Հայքի թագավորության ուժերը։ Մարական զորքերը ջախջախիչ պարտություն են կրում, որի հետևանքով Արտավազդ Մեդացին ստիպված է լինում թողնել սեփական երկիրն ու քաղաքական ապաստան խնդրել «Կրտսեր Կեսարից»՝ Գայոս Օկտավիանոսից։ Ատրպատականի թագավորության տարածքը միացվում է Մեծ Հայքին։ Մ․թ․ա․ 30 թվականին Իոտապան հեռանում է Ալեքսանդրիայից՝ խզելով Ալեքսանդրոս Հելիոսի հետ կնքված ամուսնական դաշինքը։ Հաջորդիվ Եգիպտոսը գրավվում է Օկտավիանոսի բանակի կողմից և վերածվում հռոմեական պրովինցիայի։ Հընթացս Իոտապայի հայրը՝ Մար Արտավազդը, հաստատվում է Օկտավիանոսի արքունիքում, իսկ վերջինս մեդացի թագավորին «ընդունում է բարյացակամորեն»։ Օկտավիանոսի բարեխղճության շնորհիվ Կլեոպատրայի արքունիքից ետ է վերադարձվում Իոտապան, իսկ Արտավազդը ճանաչվում է Փոքր Հայքի թագավոր։
Նույն տարում Իոտապան ամուսնանում է իր մոր զարմիկի՝ Կոմմագենեի թագավոր Միհրդատ Գ-ի հետ։ Նրանց ամուսնական կապի արդյունքում ծնվում է Կոմմագենեի հաջորդ թագավոր Անտիոքոս Գ Եպիֆանոսը, Իոտապա Կրտսերը, Ակա Բ թագուհին և Էմեսայի ապագա թագուհի Իոտապան։


== Ծանոթագրություններ ==
Աբաս Բ Կյուրիկյան

Աբաս Բ Կյուրիկյան (1173 - 1192), Մածնաբերդի իշխան (թագավոր)՝ 1185 - 1192 թվականներին։
Մածնաբերդի իշխան Կյուրիկե Գ-ի որդին, Զաքարե Բ և Իվանե Ա Զաքարյան-Երկայնաբազուկների քրոջ՝ Նանա Զաքարյանի ամուսինը, Կյուրիկյանների թագավորական տոհմից։


== Կենսագրություն ==
Աբաս Բ Կյուրիկյանը ծնվել է 1173 թվականին Մածնաբերդի Կյուրիկե Գ իշխանի ընտանիքում։ 1185 թվականին, երբ Աբասը դեռ 12 տարեկան էր, մահանում է նրա հայրը՝ Կյուրիկե Գ-ն, իսկ Աբասը քրոջ՝ Բավրինեայի խնամակալության տակ դառնում է Մածնաբերդի իշխան։ 1190 թվականին Աբաս Բ-ն ամուսնանում է Զաքարե Բ և Իվանե Ա Զաքարյան-Երկայնաբազուկների քրոջ՝ Նանա Զաքարյանի հետ։ 2 տարի հետո՝ 1192 թվականին, 19 տարեկան հասակում մահանում է։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 5
Սպաս (ապուր)

Անվան այլ կիրառումների համար տե՛ս՝ Սպաս (այլ կիրառումներ)Սպաս, թանապուր, թանով ապուր, կերակրատեսակ։ Պատրաստելիս թանի (թարմ մածունի կամ չորթանի) մեջ լուծում են ձվի և ալյուրի խյուս, թթվասեր, ավելացնում ցորենի ձավար (երբեմն՝ աղացած), ոսպ կամ բրինձ, դնում մարմանդ կրակի վրա և խառնում (չմակարդվելու համար) մինչև եռալը։ Եփվելուց հետո ավելացնում են սոխառած և համեմունք (առավելապես՝ գինձ, հաճախ՝ դաղձ, ուրց)։ Ըստ նախասիրության, սպասը եփում են նաև զանազան տեսակի բանջարներով (բազուկի թփեր, սիբեխ, կաղամբ և այլն)։ Ուտում են և՝ տաք, և՝ սառը վիճակում։ Սպասը Հայաստանում տարածված ճաշատեսակ է։ Անցյալում գլխավորապես օգտագործվել է կրոնական պահքերին։
Սպասի տարատեսակներից է նաև կոլոլակով սպասը, որն իրենից ներկայացնում է մածնապուրի մեջ եփած կոլոլակով ապուր։
Գայլուկը մարդկանց մեջ

«Գայլուկը մարդկանց մեջ» (ռուս.՝ «Волчонок среди людей»), 1988 թվականի խորհրդային ֆիլմ, որը նկարահանել է ռեժիսոր Տալգատ Տեմենովը։


== Սյուժե ==
Տասը տարեկան Սամատն ապրում է հեռավոր գյուղում՝ տատի մոտ։ Մի անգամ նա լեռներում գտնում է գայլի ձագ և բերում տուն՝ թաքցնելով տատից։ Միևնույն ժամանակ որսորդ Ասանբեկը, որն սպանել է գայլին և նրա ձագին համարում է իր որսը. վերջինիս նա փնտրում է  խրտվիլակ պատրաստելու համար։ Սամատը, վախենալով, որ գայլուկի տեղը կբացահայտվի, նրան տանում է սարեր, բայց տղային սովոր գայլը չի ցանկանում հեռանալ։ Ասանբեկը գտնում է նրանց, փորձում է տղայից խլել գայլի ձագին, և Սամատը, դիմադրելով նրան, ընկնում է լեռնային գետը։ Ասանբեկը հասցնում է փրկել նրան, բայց երբ Սամատն ապաքինվում է, սկսում է փնտրել իր գայլուկին։


== Դերերում ==
Այկին Կալիկով - Սամատ
Նուրժուման Իխտիմբաև - Ասանբեկ
Բոտագոզ Նուրլիբաևա - Մարջան
Բիքեն Ռիմովա - Ալտին ապա
Երբոլատ Օսպանկուլով - Գիլի-Գիլի
Կալամպիր Այսանգալիևա - Սամատի մայրը
Գուլժամալ Կազակբաևա - Մարջանի մայրը
Ալեքսանդր Կորժենկով - էպիզոդ
Լարիսա Շահվորոստովա - էպիզոդ


== Նկարահանող խումբ ==
Ռեժիսոր՝ Տալգատ Տեմենով
Սցենարի հեղինակներ՝ Բայան Սարիգուլով, Տալգատ Տեմենով
Օպերատոր՝ Գեորգի Գիդտ
Կոմպոզիտոր՝ Տուլեգեն Մուհամեջանով
Նկարիչ՝ Վլադիմիր Տրապեզնիկով


== Քննադատություն ==

— «Սովետսկի էկրան», № 4, 1989


== Փառատոններ և մրցանակներ ==
«Լուկաս» մանկական կինոյի ХV միջազգային կինոփառատոնի «Լուկաս» գլխավոր մրցանակ (Մայնի Ֆրանկֆուրտ, Գերմանիա, 1989),
Ջիֆոնիի մանկական ֆիլմերի միջազգային կինոփառատոնի ժյուրիի մրցանակ և արծաթե մեդալ (Ջիֆոնի, Իտալիա, 1989),
Լիսաբոնի միջազգային կինոփառատոնի ժյուրիի հատուկ մրցանակ «Լավագույն ռեժիսորական դեբյուտի համար» (1990)։


== Ծանոթագրություններ ==


== Գրականություն ==
Маленький мальчик и маленький волк // «Советский экран», № 4, 1989. — стр. 5
Волчонок среди людей // Домашняя синематека: отечественное кино 1918—1996. — М.: Дубль-Д, 1996. — 520 с. — стр. 73


== Արտաքին հղումներ ==
«Գայլուկը մարդկանց մեջ» // Мосфильм
Վլադիմիր Դյակով

Վլադիմիր Դյակով (ռուս.՝ Влади́мир Ива́нович Дья́ков), 1894 - սեպտեմբերի 15, 1985(1985-09-15), Ալբի), ռուս սպա, Սպիտակ շարժման մասնակից, էմիգրանտ, Դոնի զորքերի զինվորական ավագ, Ալեքսանդրովյան հետևակային գնդի գնդապետ, էմիգրացիայում զբաղվել է բարեգործությամբ։


== Կենսագրություն ==
Վլադիմիր Դյակովն ավարտել է ռեալական ուսումնարանը և Դոնի ատամանական ուսումնարանը (1914)։ Դոնի կազակական զորամասերի շարքերում մասնակցել է 1914—1918 թվականների Մեծ պատերազմին, վիրավորվել է, պարգևատրվել մարտական գերազանցության համար։ Առաջիններից մեկն է անդամագրվել Կամավորական բանակին (1917), որտեղ եղել է Պարտիզանական (հետագայում Ալեքսեևյան հետևակային) գնդի առաջին համհարզը։ Գնդի կազմում մասնակցել է Առաջին Կուբանյան  (Սառցային) գնդի արշավանքին և անցել ամբողջ Քաղաքացիական պատերազմը, կրկին վիրավորվել։
Ղրիմից Ռուսական բանակի էվակուացիայից հետո ծառայել է Գալիպոլիում, այնուհետև Բուլղարիայում, որտեղից էլ փոխադրվել է Ֆրանսիա։ Էմիգրացիայում եղել է Ալեքսեևցիների միավորման անդամ։ 1981 թվականին գեներալ Վլադիմիր Խարժենսկու մահից հետո նշանակվել է Եվրոպայում Ռուսաստանի գլխավոր ռազմական միության և Գալիպոլցիների միության նախագահի պաշտոնում։ Վլադիմիր Դյակովը վերջին բարձրաստիճան սպան է եղել, ով զբաղեցրել է այդ պաշտոնը։
Եղել է մարտնչող կազակների միության անդամ, մշտապես նվիրաբերել է միջոցներ կազակների և նրանց ընտանիքների համար։ 1983 թվականի  դեկտեմբերի 15-ից մինչև 1984 թվականի հուլիս եղել է Ռուսաստանի համառազմական միության նախագահը։ Ապրել է Ալբիում, որտեղ չկային օգնականներ և ստիպված 1984 թվականի հուլիսին կառավարումը փոխանցել է Ռուսաստանի համառազմական միության պարուչիկ Պ. Ա. Կալինիչենկոյին։
Մահացել է 1985 թվականի սեպտեմբերի 15-ին Ալբիում, Վերին Գարոն, Ֆրանսիա։ Թաղված է նույն տեղում։


== Ծանոթագրություններ ==


== Արտաքին հղումներ ==
Информация Отделов РОВС в Европе, № 88 и Галлиполийцев, № 131. Париж. Декабрь 1984. С. 2.
Иванов И. Б. Председатели и начальники Русского Обще-Воинского Союза // Наши Вести. № 450/2751. Март, 1998.
Голдин В. И. Солдаты на чужбине. Русский Обще-Воинский Союз, Россия и Русское Зарубежье в XX—XXI вв. Архангельск, 2006.
Волков, Сергей Владимирович Белое движение. Энциклопедия Гражданской войны. — СПб: Нева, Олма-Пресс, 2003. — С. 185. — 672 с. — 3000 экз. — ISBN 5-7654-1810-4, ISBN 5-224-04071-X
Дьяков Владимир Иванович // Российское зарубежье во Франции, 1919—2000 ։ биогр. слов. = [L'Émigration russe en France, 1919—2000] ։ в 3 т. / под общ. ред. Л. Мнухина, М. Авриль, В. Лосской. — М. ։ Наука ; Дом-музей Марины Цветаевой, 2008. — Т. 1 ։ А—К. — С. 520. — 794 с. — 1000 экз. — ISBN 978-5-02-036267-3. — ISBN 978-5-02-036267-3 ; ISBN 978-5-93015-104-6 (т. 1)
Կարմիր ձկնիկներ բռնելը

Կարմիր ձկնիկներ բռնելը (ֆր.՝ La Pêche aux poissons rouges, 1895), կարճամետրաժ վավերագրական ֆիլմ, Լյումիեր եղբայրների առաջին կինոնկարներից է։


== Սյուժե ==
Կինոնկարում ցույց է տրված, թե ինչպես Օգյուստ Լյումիերը իր մանկահասակ աղջկան պահել ակվարիումի մոտ, իսկ աղջիկը փորձում է բռնել ակվարիումի ձկներին։


== Հետաքրքիր փաստեր ==
Կինոնկարը Փարիզի Կապուցինների բուլվարի «Գրան կաֆե»-ի նկուղում Լյումիեր եղբայրների 1895 թվականի դեկտեմբերի 28-ի առաջին վճարովի հայտնի կինոցուցադրման երրորդ ֆիլմն էր։


== Արտաքին հղումներ ==
Դիտել «Կարմիր ձկնիկներ բռնելը» կինոնկարը youtube.com կայքում
Լյումիերների ինստիտուտի կայքը
Uncharted (հիթ–շքերթ)

Uncharted, երաժշտական հիթ–շքերթ՝ հրատարակված Billboard ամսագրի կողմից՝ 2011 թվականի հունավարի 29–ին։
Շքերթը ներառում է իր մեջ կատարողների, ովքեր չէին հայտնվել Billboard ամսագրի ուրիշ շքերթներում, բայց հայտնի են համացանցում։ Հիթ–շքերթի առաջին հորիզանականներ են զբաղեցնում այն մարդիկ, ովքեր ունեն ՅուԹյուբի, MySpace–ի և Թվիթթերի իրենց էջերի առավելագույն հաճախելիությունը։ Շքերթը համընկնում է Billboard ամսագրի «Uncharted Territory»–ի հետ։


== Կատարողների շարքը ==


== Ռուս կատարողները շքերթում ==


== Ծանոթագրություններ ==
Դար

Անվան այլ կիրառումների համար տե՛ս՝ Դար (այլ կիրառումներ)Դար, ժամանակի միավոր, որը հավասար է 100 տարվա։ Օրացույցում 0-րդ դար գոյություն չունի, 1-ին դարից առաջ եղել է 1-ին դարը մ.թ.ա. (մեր թվարկությունից առաջ)։
10 դարը հավասար է մեկ հազարամյակի։


== Գրիգորյան օրացույցում ==
Գրիգորյան օրացույցի համաձայն, I դարը սկսել է 1 թվականի հունվարի 1-ին և ավարտվել է 100 թվականի դեկտեմբերի 31-ին։ II  դարը սկսել է 101 թվականին և ավարտվել է 201 թվականին և այլն։ 


== Ծանոթագրություններ ==
Ջրիկ

Ջրիկ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքից 5-6 կմ հյուսիս՝ Խնուս տանող ճանապարհի վրա։


== Պատմություն ==
1915 թվականի Մեծ եղեռնի ժամանակ գյուղը ենթարկվել է կողոպուտի, իսկ բնակիչները կոտորվել են կամ տարագրվել։


== Բնակություն ==
1909 թվականին ուներ 120 տուն հայ և 30 տուն քուրդ բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անասնապահությունն էր։


== Պատմամշակութային կառույցներ ==
Ջրիկն ուներ եկեղեցի։ Գյուղի մոտակայքում էր գտնվում Ջրից Չաուրմա ավերակ ամրոցը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Վերխնեսալտովսկի գյուղական խորհուրդ (Խարկովի մարզ)

Վերխնեսալտովսկի գյուղական խորհուրդ  (ուկրաիներեն՝ Верхньосалтівська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Վերխնեսալտովսկի գյուղական խորհրդում բնակվում էր 964 մարդ։ Բնակավայրը զբաղեցնում է 58.15 կմ² տարածք։ Բնակչության խտությունը կազմում էր 16.58 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ջեյսոն Դոլլի

Ջեյսոն Սկոտտ Դոլլի (անգլ.՝ Jason Scott Dolley; ծնվ.  հուլիսի 5ին 1991թ., Լոս Անջելես , ԱՄՆ) — ամերիկյան դերասան և երաժիշտ։


== Կենսագրություն ==
Ծնվել է  Լոս Անջելեսում՝ Կալիֆորնիայում։ Դոլլին  իր առաջին բեմական փորձը ունեցել է 11 տարեկանում, երբ ինքը և իր եղբայներից մեկը մասնակցեցին դպրոցական տաղանդների ցուցադրմանը։ Ձեռք են բերել հայտնիություն 《Կարդա և ողբա》ֆիլմից հետո, որից հետո նկարահանվել են  《Շայլոյին փրկելիս》, 《Ժամանակի փրկիչները》, 《Պիտը փետուրներում》ֆիլմերում և 《Հաջողությո՜ւն, Չարլի՛》սերիալում։ Առաջին անգամ հեռուստացույցի էկրանին Ջեյսոն Դոլլին հայտնվել է 2004-ին, մասնակցելով «Իրական վայրենիները» հեռուստասերիալի նկարահանմանը, նաև  Chasing Daylight գեղարվեստական ֆիլմի նկարահանմանը։ Ընդհանուր առմամբ, դերասանը նկարահանվել է հինգ գեղարվեստական ֆիլմերում և վեց հեռուստասերիալում։ Ջեյսոն Դոլլին սիրում է կիթառ և դաշնամուր նվագել, ինչպես նաև համակարգչային խաղեր և փեյնթբոլ։


== Ֆիլմագրություն ==


== Ծանոթագրություններ ==


== Արտաքին հղումներ ==
http://www.jasondolley.com/Կատեգորիա:ԱՄՆ ի դերասաններ
Կատեգորիա։Մրցանակակիրներ«Պատանի դերասան» ի 
Կատեգորիա:Կալիֆորնիայի Լյութերական համալսարանի շրջանավարտներ
Ռուդենկա (գյուղ, Ժիտոմիրի շրջան)

Անվան այլ կիրառումների համար տե՛ս՝ ՌուդենկաՌուդենկա (ուկրաիներեն՝ Руденька), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Ռուդենկա գյուղում բնակվում էր 37 մարդ։ Բնակավայրը զբաղեցնում է 0,214 կմ² տարածք։ Բնակչության խտությունը կազմում էր 172,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամեն անգամ քո տըվածից երբ մի բան ես դու տանում

«Ամեն անգամ քո տըվածից երբ մի բան ես դու տանում», Հովհաննես Թումանյանի քառյակներից։


== Պատմություն ==
Հովհաննես Թումանյանն այս քառյակը գրել է 1921 թվականի մայիսի 2-ին։ Եղիշե Չարենցի անվան գրականության և արվեստի թանգարանի Թումանյանի ֆոնդի 109-րդ, 110-րդ և 161-րդ համարներում պահվում է երեք ինքնագիր։ Թումանյանի ընտանեկան արխիվում պահվում են ևս չորսը։ Քառյակն առաջին անգամ տպագրվել է 1922 թվականին Երևանում լույս տեսնող «Նորք» հանդեսի Ա գրքի 95-րդ էջում, այնուհետև՝ 1922 թվականին Թիֆլիսում լույս տեսած Սուրխաթյանի «Գրական գոհարներ» ժողովածուի 499-րդ էջում և Կ․ Պոլսում լույս տեսած «Բանաստեղծություններ» ժողովածուի 61-րդ էջում, ապա Թումանյանի երկերի ժողովածուի 214-րդ էջում։ Քառյակն արտատպվել է Կ․ Պոլսում լույս տեսած «Բանաստեղծություններ» ժողովածուից։


== Ծանոթագրություններ ==
Արտեմի Շահգալդյան

Արտեմի Գրիգորի Շահգալդյան (1910, ապրիլի 17, Պրոխլադնի, Կաբարդա-Բալկարիա - 1985, մայիս 26, Նալչիկ), խորհրդային ջութակահար, դիրիժոր։ Կաբարդա-Բալկարիայի ժողովրդական արտիստ (1964)։ 


== Կենսագրություն ==
Արտեմի Շահգալդյանը ծնվել է Ռուսաստանի Կաբարդա-Բալկարիայի Պրոխլադնի քաղաքում։ Սովորել է Մոսկվայի (1930-1931 թթ.), կատարելագործվել Լենինգրադի (1951) կոնսերվատորիաներում։ 1932-1942 թվականներին ղեկավարել է Նալչիկի ռադիոյի սիմֆոնիկ անսամբլը։ 1942-1947 թվականներին նախ իբրև ջութակահար-կոնցերտմայստեր, ապա դիրիժոր աշխատել է Երևանի երաժշտության կոմեդիայի թատրոնում, 1947-1967 թվականներին՝ Նալչիկի ֆիլհարմոնիայի սիմֆոնիկ նվագախմբի գեղարվեստական ղեկավար և գլխավոր դիրիժոր, 1967-1970 թվականներին՝ երաժշտության թատրոնի գլխավոր դիրիժոր։ Եղել է Կաբարդա-Բալկարիայի երգչախմբային ընկերության նախագահ (1957-1967 թթ.)։ 40-ից ավելի երկերի (գլխավորապես երգեր) հեղինակ է։


== Մահ ==
Մահացել է 1985 թվականի մայիսի 26-ին Ռուսաստանի Նալչիկ քաղաքում։


== Ծանոթագրություններ ==
Ամի դյու Շամբերտեն

Ամի դյու Շամբերտեն (ֆր.՝ Ami du Chambertin) կամ Լ’Ամի դյու Շամբերտեն (ֆր.՝ L'Ami du Chambertin), կովի կաթից պատրաստված, կիսաչոր ֆրանսիական պանիր։
Էպուաս փափուկ պանրի նման պանիր։


== Պատնություն ==
Ամի դյու Շամբերտենը պատրաստել է 1950 թվականին  ֆրանսիացի պանրեգործ  Ռայմոն Գոգը, որն ապրում էր  Ժեվրե-Շամբերտեն խաղողի այգիների մոտ։ Պանրի անունը ընտրված է պանրագործի կողմից։


== Արտադրություն ==
Պանրի պատրաստման համար օգտագործվում է Բրյուն, ֆրանսիական Սիմենթալ և Մոնբելյարդ երեք ցեղատեսակի կովերի կաթ։ Պանրի գործարանում կաթը հավաքում են ավելի քան 13 արտադրողներից։ Ստացվող պանրի համը հիմնականում պայմանավորված է դաշտերի (որտեղ արածում են կովերը) բուսականությամբ։ Ամի դյու Շամբերտենը արտադրվում է գարունից աշուն ընկած ժամանակահատվածում։ Պանիրը 1-2 ամիս պահվում է խոնավ ամբարներում։ Հասունացման ընթացքում պանրի կեղևը պարբերաբար լվացվում է «Մարկ դե Բուրգոն» (ֆր.՝ Marc de Bourgogne) բրենդիով, ինչը նրան տալիս է դեղին գույն և բնորոշ համ։


== Նկարագրություն ==
Պանրի գլուխներն ունեն 8,5—9 սանտիմետր տրամագծով, 4—4,5 սանտիմետր բարձրությամբ և 250 գրամ քաշով սկավառակի տեսք։ Պանրի գլուխները խոնավ են, կնճռոտ և ունեն կարմրադեղին գույն։ Պանիրն օժտված է բրենդիին բնորոշ սուր բույրով և նուրբ կաթնային համով։
Gevrey Chambertin կարմիր կամ Puligny-Montrachet սպիտակ գինիների հետ օգտագործվում է որպես ուտեստ։


== Ծանոթագրություններ ==


== Գրականություն ==
Джульет Харбатт Лучшие сыры мира. — М.: Издательство «BBPG», 2012. — 352 с. — ISBN 978-5-93679-168-0
Գրատպանշ

Գրատպանշ (ֆր.՝ Grattepanche), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 291 մարդ, բնակչության խտությունը` 45.26 մարդ/կմ²։ Բնակավայրը զբաղեցնում է 6.43 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 13 կմ հարավ։


== Բնակչություն ==


== Տնտեսություն ==
2010 թվականին ուներ 200 աշխատունակ (15-64 տարեկան)  բնակիչ, որոնցից ակտիվ էին 155-ը, իսկ ոչ ակտիվները` 45։ Ակտիվության ցուցանիշը կազմում է 77,5 %։ 155 աշխատունակ մարդկանցից աշխատել է 144 անձ (72 տղամարդ և 72 կին)։ Գործազուրկ են եղել 11 անձ (7 տղամարդ և 4 կին)։ 45 անաշխատունակներից 17-ը եղել են աշակերտներ կամ ուսանողներ, 21-ը` թոշակառուներ, իսկ 7-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հենրիխ Իրենեուս Քվինկե

Հենրիխ Իրենեուս Քվինկե (գերմ.՝ Heinrich Irenaeus Quincke, օգոստոսի 26, 1842(1842-08-26)[…], Օդերի Ֆրանկֆուրտ, Պրուսիայի թագավորություն - մայիսի 19, 1922(1922-05-19)[…], Ֆրանկֆուրտ, Վիսբադեն, Հեսսե-Նասաու, Պրուսիայի ազատ պետություն, Վայմարյան Հանրապետություն), գերմանացի բժիշկ՝ թերապևտ և վիրաբույժ։ Բժշկության ասպարեզում հեղինակ է մի շարք հայտնագործությունների և նորարարությունների։ 
Հենրիխի ավագ եղբայրը ֆիզիկոս Գեորգ Հերման Քվինկեն է։


== Կենսագրություն ==
Նրա հայրը հայտնի գերմանացի բժիշկ Հերման Քվինկեն էր, իսկ ավագ եղբայրը ֆիզիկ Գեորգ Քվինկեն։ Սովորել է Հայդելբերգի, Վյուրցբուրգի և Բեռլինի համալսարաններում։ 1863 թվականին Բեռլինի համալսարանում ստացել է դոկտորի աստիճան։ Նրա դասախոսներից են եղել հայտնի գիտնականներ Ռուդոլֆ Վիրխովը և Ալբերտ ֆոն Կյոլլիկերը։
1865 թվականին Քվինկեն աշխատել է որպես ֆիզիոլոգ՝ Էռնեստ ֆոն Բրյուկկեի մոտ, Վիեննայի համալսարանում։ 1866 թվականին դարձել է վիրաբույժ՝ Ռոբերտ Վիլմսի օգնականը։
1873 թվականին Քվինկեն դառնում է բժշկության (թերապիայի) պրոֆեսոր Բեռլինի համալսարանում, իսկ 5 տարի անց տեղափոխվել է Քիլի համալսարան։ 1908 թվականին անցել է թոշակի։


== Ներդրումը բժշկության մեջ ==
Քվինկեն առաջինն է կատարել մաշկային լյուբալ պունկցիա և չնայած նա պունկցիան իրականացրել է ախտաբանական և բուժական նպատակներով, այնուամենայնիվ նրա հետազոտությունը հիմք դարձավ ապագա անեսթեզիոլոգիայի համար։
Քվինկեն առաջինն է ուսումնասիրել ողնուղեղային հեղուկը։ Նա որոշեց դրա բաղադրությունը, տեսակարար կշիռը, նրա հատկանիշները թարախային մենինգիտի ժամանակ։
1882 թվականին Քվինկեն ուսումնասիրել է սուր մաշկային ալերգոնևրոտիկ այտուցը, որի համար այտուցը կոչվել է նրա անունով։


== Գրականություն ==
Quincke H. Esophageal ulcers from digestive juice (ulcus oesophagi ex digestione). Dtsch Arch Klin Med. 1879;24:72.


== Ծանոթագրություններ ==
Պոլտավսկոե (գյուղ, Կրասնոպերեկոպսկի շրջան)

Անվան այլ կիրառումների համար տե՛ս՝ ՊոլտավսկոեՊոլտավսկոե (ուկրաիներեն՝ Полтавське, Ղրիմի թաթարերեն՝ Can Saqal Manğıt), գյուղ Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում։ Բնակավայրը նախկինում նաև անվանվել է Մանգիտ։
2001 թվականի տվյալներով Պոլտավսկոե գյուղում բնակվում էր 523 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)